Document ID: 32005R1206

KOMISIJAS REGULA (EK) Nr. 1206/2005
(2005. gada 27. jūlijs)
par pastāvīgu atļauju izmantot noteiktas piedevas dzīvnieku barībā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām (1) un jo īpaši tās 3. pantu un 9.d panta 1. punktu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2), jo īpaši tās 25. pantu,
tā kā:
(1)
Regulā (EK) Nr. 1831/2003 paredzētas atļaujas piedevu izmantošanai dzīvnieku ēdināšanā.
(2)
Regulas (EK) Nr. 1831/2003 25. pantā noteikti pārejas posma pasākumi lopbarības piedevu atļauju pieteikumiem, kas iesniegti saskaņā ar Direktīvu 70/524/EEK pirms Regulas (EK) Nr. 1831/2003 piemērošanas dienas.
(3)
Atļaujas pieteikumi piedevām, kas uzskaitītas šās Regulas pielikumos, tika iesniegti pirms Regulas (EK) Nr. 1831/2003 stāšanās spēkā.
(4)
Sākotnējās piezīmes par šiem pieteikumiem saskaņā ar Direktīvas 70/524/EEK 4. panta 4. punktu Komisijai tika iesniegtas pirms Regulas (EK) Nr. 1831/2003 piemērošanas dienas. Tādējādi minētie pieteikumi jāizskata saskaņā ar Direktīvas 70/524/EEK 4. pantu.
(5)
Ar Komisijas (EK) Regulu Nr. 937/2001 (3) pirmo reizi provizoriski atļāva izmantot no Trichoderma longibrachiatum (ATCC 74 252) iegūto fermentu preparātu endo-1,4-beta-glikanāze, endo-1,3(4)-beta-glikanāze un endo-1,4-beta-ksilanāze gaļas tītaru barošanā. Pamatojot pieteikumu par beztermiņa atļaujas piešķiršanu minētajam fermentu preparātam, iesniedza jaunus datus. To novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Minētos fermentu preparātus, kas noteikti pielikumā, attiecīgi ir jāatļauj izmantot bez termiņa ierobežojuma.
(6)
Ar Komisijas (EK) Regulu Nr. 418/2001 (4) pirmo reizi provizoriski atļāva izmantot no Penicillium funiculosum (IMI SD101) iegūto fermentu preparātu endo-1,3(4)-beta-glikanāze un endo-1,4-beta-ksilanāze nobarojamas cūkas barošanā. Pamatojot pieteikumu par beztermiņa atļaujas piešķiršanu minētajam fermentu preparātam, iesniedza jaunus datus. To novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Minētos fermentu preparātus, kas noteikti pielikumā, attiecīgi ir jāatļauj izmantot bez termiņa ierobežojuma.
(7)
Ar Komisijas (EK) Regulu Nr. 937/2001 pirmo reizi provizoriski atļāva izmantot no Bacillus subtilis (LMG S-15136) iegūto fermentu preparātu endo-1,4-beta-ksilanāze sivēnu barošanā. Pamatojot pieteikumu par beztermiņa atļaujas piešķiršanu minētajam fermentu preparātam, iesniedza jaunus datus. To novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Minētos fermentu preparātus, kas noteikti pielikumā, attiecīgi ir jāatļauj izmantot bez termiņa ierobežojuma.
(8)
Noteiktu fermentu preparātu - no Trichoderma longibrachiatum (ATCC 2106) iegūtas endo-1,3(4)-beta-glikanāzes, no Trichoderma longibrachiatum (ATCC 2105) iegūtas endo-1,4-beta-ksilanāzes un no Bacillus subtilis (ATCC 2107) iegūta subtilizīna - izmantošanas pagaidu atļauju attiecībā uz gaļas cāļiem pirmoreiz piešķīra ar Komisijas Regulu (EK) Nr. 1636/1999 (5). Pamatojot pieteikumu par beztermiņa atļaujas piešķiršanu minēto fermentu preparātu izmantojumam, iesniedza jaunus datus. To novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Minētos fermentu preparātus, kas noteikti pielikumā, attiecīgi ir jāatļauj izmantot bez termiņa ierobežojuma.
(9)
Minēto pieteikumu novērtējums liecina par to, ka ir vajadzīgas konkrētas procedūras, lai pasargātu darbiniekus no pielikumos norādīto piedevu iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā (6).
(10)
Regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Pielikumā minētos preparātus, kas pieder grupai “Fermenti”, atļauts izmantot bez termiņa ierobežojuma kā piedevu dzīvnieku barībā atbilstīgi šajā pielikumā izklāstītajiem nosacījumiem.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 27. jūlijā

Labels: 0
17
16
6